Heinrich Heim

Heinrich Heim (15. juuni 1900 München – 26. juuni 1988 München) oli Kolmanda riigi jurist ja SS-Standartenführer. 

Pärast tutvumist Rudolf Heßiga astus Heim väidetavalt 19. juulil 1920 NSDAP-sse ja tema liikme nr oli 1782. Teise allika kohaselt astunud Heim NSDAP-sse 1933. Tema NSDAP liikmesusega seotud asjaolud pole täpselt selged, tema NSDAP-ga taasühinemismärge olla 1931. aastale tõstetud.

Pärast ülikooli lõpueksameid töötas Heim Müncheni advokaadibüroos koos Hans Frankiga, kus tegeles valdavalt Bormanni juhitava abikassa huvide esindamisega.

Teise maailmasõja ajal, 1939. aasta lõpust kuni 1942. aasta sügiseni, oli Heim füüreri peakorterites, sh Berghofis, tegev Martin Bormanni adjutandina. 

Sügisel 1942 pöördus Heim tagasi Pruuni Majja. 1943. sai temast SS-Standartenführer.

Avalikkusele sai Heim tuntuks Adolf Hitleri protokollide autorina.

 Viited 

Selles artiklis on kasutatud saksakeelset artiklit :de:Heinrich Heim seisuga 19.10.2017.

Kirjandus
David Irving, "Hess, the Missing Years 1941–1945", 2010
Ernst Klee: Das Personenlexikon zum Dritten Reich: Wer war was vor und nach 1945. Fischer-Taschenbuch-Verlag, Frankfurt Maini ääres 2007
Jochen von Lang: Der Sekretär – Martin Bormann. Der Mann, der Hitler beherrschte. Augsburg 2004, ISBN 3-8289-0558-7.
Werner Jochmann (koost.): Adolf Hitler. Monologe im Führerhauptquartier 1941–1944. Aufgezeichnet von Heinrich Heim. München 2000
Peter Longerich: Hitlers Stellvertreter. Führung der NSDAP und Kontrolle des Staatsapparates durch den Stab Heß und Bormanns Partei-Kanzlei, München 1992, ISBN 3598110812

Kategooria:Natsionaalsotsialistliku Saksa Töölispartei liikmed
Kategooria:Sündinud 1900
Kategooria:Surnud 1988